Frem fra Glemselen kap. 7

Frem fra Glemselen kap. 7 er den sjuende platen i serien Frem fra Glemselen, med Rita Engebretsen og Helge Borglund. Den ble innspilt i desember 1978 og kom i handelen på nyåret 1979. Platen lå 7 uker på VG-lista, med ellevteplass som høyeste plassering. På de 5 av de tidligere utgavene av Frem fra Glemselen, hadde Bjørn Kruse hadde ansvar for å arrangere de gamle visene. På den sjuende utgaven gikk oppgaven til Ottar Johansen, kjent for sin medvirking på «Countryfest»-platene, også de utgitt på Talent Produksjon. Det ble en ny musikalsk stil på Frem fra Glemselen kap. 7, som nesten ble litt i retning discostil, og en del kritikk kom i etterkant av plata, selv om mange også likte denne nye vrien. Engebretsen og Borglund synger på denne utgaven klassikeren «Hjalmar og Hulda», samt utvandrervisa «Husker du de høye fjelle», som de blant annet opptrådte på tv med, og hadde en liten radiohit med også. Da PolyGram Records re-utga denne produksjonen i 1988, klarte de å forandre navn på visa «Hvor er billetten» til «Hvor er Bitteliten», og skapte en del forvirring. På baksiden av Frem fra Glemselen kap. 7 trykket selskapet opp en fullstendig oversikt over de hittil 6 utkomne platene, og de tilhørende visene.

Sporliste
«Niagarafossen» (Ukjent), sunget av Rita Engebretsen
«På en bondegård i Lunde» (Trad/Thormod Knudsen), sunget av Helge Borglund
«For evig tid» (Ukjent), sunget av Rita Engebretsen
«En slitten grime» (Leon Landgren), sunget av Helge Borglund
«Lille Gudrun» (Ukjent), sunget av Rita Engebretsen
«Mustalainen» (Ukjent), sunget av Helge Borglund
«Hvor er billetten» (Ukjent), sunget av Rita Engebretsen
«Ulykken i Loen» (Herman Hermani), sunget av Helge Borglund
«Plassen mellom skog og fjell» (Ukjent), sunget av Rita Engebretsen
«Husker du de høye fjelle» (Ukjent), sunget av Rita Engebretsen og Helge Borglund
«Hjalmar og Hulda» (Ukjent), sunget av Rita Engebretsen og Helge Borglund

Andre medvirkende
Idé og opplegg: Per Johan Skjærstad
Produsent: Arve Sigvaldsen
Arrangement og bearbeidelse: Ottar Johansen og Arve Sigvaldsen
Musikkforlag: Talent Music
Innspilt i Talent Studio
Teknikere: Jan Erik Kongshaug, Asbjørn Krogtoft
Foto: Arve Ringen
Trykk: Team Trykk A/S
Klaviatur, fløyte: Henryk Lysiak
Munnspill: Sigmund Groven
Gitar: Nipe Nyrén, Arne Schulze, Freddy Lindquist
Trommer: Thor Andreassen
Bass: Terje Methi
Perkusjon: Ottar Johansen
Kor: Iselin Alme, Wenche Hallan, Jan Thoresen, Dag Eriksen
Kor på «Hjalmar og Hulda»: Anita Skorgan, Ottar Johansen

Utgivelser
 1979 LP/MC Talent Produksjon TLS 3050
 1988 MC PolyGram Records Polydor 837 014
 2001 CD Nideleven Grammofon / Universal NCD 0201

Kategori:Frem fra Glemselen-album
Kategori:Musikkalbum fra 1979